tomron87/hebrew-wikipedia-sentences-corpus huggingface dataset:
פעלתנות זו היא שקרבה נוער רב אל שורות האצ"ל שהציע משימות מגוונות ומרתקות יותר בהשוואה למשימות הקישור של ההגנה.
הפילוג השפיע גם על סניפים אחרים של ההגנה ומפקדי הארגון חששו כי צמיחת הארגון המתחרה תפגע באחדות היישוב במאבק וביכולת הרחבת שורות ההגנה בהמשך.
עקב התחרות החדשה על ליבו של הנוער, ההגנה פתחה מחדש את שורותיה בפניו, אך שוב-בעיקר לתפקידי קישור ואיתות.
ב-19 באוגוסט 1931, כאשר אלימלך אבנר (זליקוביץ'-"זליג") קיבל את הפיקוד על ת"א מטעם ההגנה, פעלה בעיר מחלקת קישור שמנתה 16 נערים, תחת פיקודו של יוסף אומן.
בפקודתו של אבנר, המחלקה הורחבה לפלוגת קשר על ידי צבי ("צ'ארלי") לוין והורכבה מנערים, תלמידי בתי הספר התיכוניים בעיר.
במאורעות אוקטובר 1933, הדרך בין תל אביב לבין שכונת בית וגן נותקה.
אתתים צעירים נשלחו דרך חולון לבית וגן, כדי לאפשר העברת מסרים.
על אף הגדלת שיתוף הנוער בהגנה, לא הייתה תוכנית מרכזית להפעלת בני הנוער-גיוס נוער התבצע הודות ליוזמות מקומיות של הסניפים, בהתאם למצב באזורם.
צעד ראשון מטעם ההגנה להקמת מסגרת ארצית לבני נוער נעשה ביוזמתו של שאול אביגור שגרס כי על מנת שההגנה תתגבש כמסגרת אחידה יש להגביר את השפעת המרכז על הסניפים.
בראותו את הנוער כחלק מתוכנית זו, אביגור זימן את שלושת המדריכים המרכזיים בתל אביב, והטיל עליהם להקים כיתות קשר בפריסה ארצית.
השלושה פתחו במסע גיוס ושכנוע ברחבי הארץ ורכשו פנסים, דגלים והליוגרפים לאיתות.
התמרון הארצי הראשון בתולדות ההגנה, תמרון באיתות, נערך בספטמבר 1934. נוסח של מברק הוכתב על ידי מפקד התמרון לאתתים בבאר טוביה.
המברק שהועבר באמצעות נצנוצי אור דרך עשר תחנות ביניים, נקלט כעבור שלוש שעות וחמש עשרה דקות במטולה.
התגבשה בהגנה תוכנית ארצית להפעלת בני הנוער ונערכו קורסים ארציים למדריכים, אתתים, קשרים וחובשים-כחצי שנה לאחר התרגיל נפתח קורס הקשר הארצי הראשון, בו גובשה שיטת איתות ארצית אחידה.
קבוצות הנוער שאורגנו בתל אביב בחמש פלוגות נפרדות, מנו ב-1935 כ-300 בנים ובנות.
ראשי היישוב לא צפו את סבב האלימות הקרב ולא דאגו להכין את הנוער למשימות שאותן היה יכול למלא-ההגנה נותרה בתרדמתה בשנות השקט ונתפסה לא מוכנה בפרוץ המאורעות.
ב-15 באפריל 1936 נרצח ישראל חזן-יהודי בן 70. הלווייתו שנערכה יומיים לאחר מכן, הפכה להפגנת זעם-במהלך ההלוויה הסתער ההמון על מספר עוברי אורח ערביים והכה אותם.
המעשה קומם את ערביי יפו, שהיו מצע בשל לקליטת נאומי הסתה מפי המנהיגים הלאומניים של הציבור הערבי בארץ ומחוץ לה.
בציפייה להידרדרות, מפקד ההגנה בת"א פרש את אנשיו על מנת שיפעלו להרגעת הרוחות וישגיחו על הנעשה ברחובות, אך החששות התפוגגו-הימים הבאים עברו בשלום.
ביום ראשון, ה-19 באפריל, הוחלט לחזור לשגרה-משמרות ההגנה הוסרו.
אלא שדווקא ביום זה הופצה שמועה על דבר רציחתם של ארבעה ערבים בתל אביב.
לשמע הידיעה, התקבצו ערביי יפו להפגנת מחאה סוערת, במהלכה נרצחו תשעה יהודים ששהו ביפו לרגל עיסוקיהם.
ההגנה לא הייתה ערוכה לקדם את פני המתפרעים.
פעילים רבים היו מפוזרים ברחבי העיר, בעיסוקי היומיום.
למפקד ההגנה בת"א הספיק נער תורן אחד כדי להזעיק את חבריו שבתורם פשטו על העיר.
תוך שעה התקבצו 70 חברי "הנודדת" של תל אביב.
יחידות נוספות חשו אל שכונות מבודדות.
הנערים מילאו את המשימה שהוטלה עליהם בזריזות ובחריצות.
אולם, המהומות לא הצטמצמו למרחב תל אביב-סניפי ההגנה ברחבי הארץ וסניפי הערים המעורבות, חיפה וירושלים בפרט, עברו לכוננות גבוהה לאור אירועי הדמים בתל אביב.
סגן מפקד ההגנה בירושלים, אליהו כהן (בן חור), הרכיב מצעירי העיר קבוצת כוננות, אליה צורפו גם חניכי קבוצת הקשר הירושלמית.
נערים אלו יצאו ליישובים היהודיים המבודדים בסביבתה של ירושלים, עסקו באבטחת הדרכים, תגבור עמדות, וכן אספקת ידיעות ותחמושת.
המאורעות נמשכו חצי שנה והגיעו לשיאם באוגוסט.
באוקטובר נפל החלל האחרון, ההרוג ה-80, אך האווירה לא הצטננה.
הפסקת האש נכנסה לתוקפה וארכה שנה.
גם הפעם מפקדי ההגנה ערכו בדק בית והופקו לקחים על מנת להיערך טוב יותר לסיבוב האלימות הבא.
דעתו של ד"ר בירם הייתה שהעתקת המודל שהקים בבית ספרו (חינוך גופני מוגבר כחלק מתוכנית הלימודים) על כלל בתי הספר התיכוניים, צריכה להיות חלק מאותה היערכות-שהרי לא מן הנמנע שאותם תלמידים יהיו כבר בגיל מתאים לחברות בהגנה, בפרוץ המאורעות הבאים.
ד"ר בירם כינס את שותפיו לרעיון החג"ם, יעקב דורי ומאיר מרט, וביחד הם עיבדו תוכנית לשילוב מקצועות החג"ם בתוכנית הלימודים.
כאשר הוצגה תוכנית זו בפני ראשי מחלקת החינוך של הוועד הלאומי ובפני מנהלי בתי הספר התיכונים, התוכנית נדחתה בנימוק של חשש מהתגרות בשלטון המנדט או מהכנסת רוח מיליטריסטית לבתי הספר.
ההגנה, שראתה כיצד עתודות כוח האדם שלה עוברות לידי האצ"ל, הוסיפה לשיטות הגיוס שלה את הגיוס הקבוצתי.
בשנים 36' - 38' נערכו שלושה קורסים בתל אביב, שבהם השתתפו כ-1,800 נערים.
ההגנה החלה להכשיר מפקדי כיתות נוער-בפסח 1937 הוקמה לראשונה יחידת מפקדי חג"ם לעתיד, מבין תלמידי הכיתה השביעית של בית הספר הריאלי בחיפה, בהדרכת משה (מישה) פלוטקין.
במספר יישובים בגליל התחתון נערי ההגנה, בניגוד לחבריהם בשאר הארץ, כבר היו בפעילות מבצעית.
ביבנאל, מפקד המושבה ושניים מחבריו נרצחו במארב בשדות, -צעירי המושבה, בניגוד לשמרנות החברים הוותיקים, החליטו לצאת לשדות ולארוב לתוקפים.
המארב הצליח, המסתננים הופתעו ונמלטו פצועים.
פעולה זו עודדה את המושבה לארגן קבוצות שפעלו באופן דומה והפסיקו את ההסתננות.
במנחמיה, מספר צעירים זחלו לעבר רכס שממנו הערבים נהגו לבצע ירי על המושבה, וערב אחד התפתח קרב.
הערבים נהדפו וחדלו לתקוף את המושבה-מקרים דומים התרחשו במקומות נוספים.
פעילות הנערים הותירה רשמים בתוכנית ארצית להתגוננות שהוגשה על ידי אלימלך אבנר למפקדת הארגון-בתוכנית הובאו בחשבון 15 אלף נערים בני 15–19 שיוכשרו לתפקידי לחימה בקורסים קדם צבאיים.
ישראל גלילי, הציע חינוך צבאי כולל בארץ ישראל.
הצעה זו באה זמן קצר לאחר חידוש המאורעות ב-26 בספטמבר 1937.
ב-3 במאי 1939, שבועיים לפני פרסום הספר הלבן, כאשר תוכן המסמך כבר הופץ ברבים, הגיש דוד בן-גוריון לוועד הפועל הציוני את הצעותיו למלחמה בספר הלבן.
בין הצעות ההחלטה הרבות, ישנה הצעה האומרת "יש לעשות...לגיוס כללי ואימונים מתאימים של הנוער תחת מרות לאומית...".
פרסום הספר הלבן גרם למפנה חשוב-אנשי מוסדות היישוב החלו לקבל את רעיונותיו של ארתור בירם.
ב-8 ביוני, מחלקת החינוך הטילה על ד"ר בירם לעמוד בראש ועדת חג"ם, שתדאג לאפשר את הנהגת מקצועות החג"ם בבתי הספר התיכוניים בארץ ישראל, החל מפתיחת שנת הלימודים הבאה בספטמבר 1939.
בהמשך אותו חודש התקיימה פגישה של כמה מחברי ועדת הביצוע עם מורי התעמלות מנוסים, לשם קביעת יסודות המסגרת החדשה.
לצד ההגדרות הטכניות, הודגש גם הצד החינוכי-מוסרי שישתלב במסגרת.
ב-17 ביולי, נערכה פגישה נוספת שבסיומה פורסמו יסודות החג"ם.
שנת הלימודים נפתחה כסדרה ב-1 בספטמבר 1939, בסימן פלישת הנאצים לפולין.
כחודש לאחר מכן החלו פעולות החג"ם.
בדצמבר הקיפו פעולות החג"ם 23 בתי ספר תיכוניים.
בראש פעולות המסגרת עמדה ועדת החג"ם, שפרסמה בפברואר 1940 את "תוכנית חג"ם".
יעקב דורי, כמפקד ההגנה בחיפה, השתתף בדיונים כאדם פרטי ולא מטעם ההגנה.
הוא עשה שימוש במעמדו בהגנה להשגת הכרה רשמית של הארגון, שהושגה לבסוף אך לא הייתה ממשית.
בקיץ של 1940, ניהל זאב פלדמן את מחנה המדריכים הראשון של החג"ם, בג'וערה (גבעת נוח).
במחנה זה הונח היסוד לכל עבודת המסגרת.
החג"ם הפך לעובדה-המסגרת תשמש ככסות חוקית ורשמית לפעילות קדם צבאית, שתתרחב ותגדל.
החג"ם היה לתנועת הנוער הממלכתית העל-מפלגתית הראשונה בארץ ישראל שמטרת פעולתה כולה היא לאומית.
החג"ם תרם לשינוי יחסו של ארגון ההגנה אל הנוער.
מכאן שלהקמת המסגרת הייתה השפעה מכרעת על ייסוד הגדנ"ע.
באקוסטיקה, פעימה היא התאבכות בין שני צלילים בעלי תדירויות שונות במקצת, אשר נשמעת כסטייה מחזורית בעוצמה אשר תדירותה היא ההבדל בין שתי התדירויות.
כאשר מכוונים כלי נגינה אשר מפיקים צלילים מתמשכים, הפעימות ניתנות לזיהוי בקלות.
כיוון שני צלילים שונים לאוניסון יצור אפקט: כאשר שני הצלילים קרובים בתדירותם אך אינם עדיין שווים לחלוטין, ההבדל הקטן בין התדירויות יוצר את הפעימות.
העוצמה משתנה כבטרמולו בעוד הצלילים יוצרים התאבכות הורסת ובונה לסירוגין.
כאשר מתקרבים בהדרגה לשוויון בין התדרים, הפעימות מאטות ואז לבסוף נעלמות לחלוטין ומפנות את מקומן לתהודה מלאה.
ניתן להוכיח (ראה זהויות טריגונומטריות) שנקודות המקסימום והמינימום העוקבות יוצרות גל נוסף, אשר תדירותו היא ההפרש בין התדירויות של שני הגלים הראשוניים.
להלן נדגים את המקרה הפשוט, ובו שני גלי סינוס בעלי עוצמה זהה:
אם שתי התדירויות ההתחלתיות הן קרובות למדי (בדרך כלל הפרש של מספר הרצים), התדירות של פונקציית הקוסינוס באגף הימני של המשוואה למעלה, , תהיה לרוב איטית מכדי שניתן יהיה להבחין בה כגובה צליל מוגדר.
במקום זאת, היא נתפשת כשינוי מחזורי בעוצמה - מעטפת עוצמה - של פונקציית הסינוס באותו ביטוי, אשר תדירותה היא , כלומר הממוצע של שתי התדירויות.
עם זאת, מאחר שפונקציית הסינוס מחליפה בין ערכים חיוביים ושליליים לסירוגין פעמים רבות במשך מחזור אחד של פונקציית הקוסינוס, רק הערך המוחלט של מעטפת הצליל הוא רלוונטי.
מסיבה זו, תדירות הפעימה היא ההפרש בין שתי התדירויות המקוריות ().
ניתן לראות המחשה בתרשים משמאל.
מבחינה פיזיקלית ניתן לראות כי כאשר הביטוי שווה ל-1, שני הגלים הם באותו מופע ולכן נוצרת התאבכות בונה.
כאשר ההפרש הוא 0, הם במופע הפוך ונוצרת התאבכות הורסת.
הפעימות נוצרות אף בצלילים מורכבים יותר, או עבור גלי קול בעוצמה שונה, אם כי החישוב המתמטי במקרים אלו הוא מסובך יותר.
ניתן לשמוע פעימות גם בין תווים שנמצאים במרווח הרמוני, כאשר חלק מהצלילים העיליים של התו הראשון יוצרים פעימות עם הצלילים העיליים של התו השני.
לדוגמה, במרווח של קווינטה זכה, ההרמוניה השלישית (כלומר, הצליל העילי השני) של התו הנמוך יוצרת פעימה עם ההרמוניה השנייה (הצליל העילי הראשון) של התו הגבוה.
אם התווים במרווח הם דו וסול, אזי הפעימה המדוברת תהיה בין ההרמוניה סול של התו דו לבין ההרמוניה סול של התו סול.
זוהי תוצאה של שוני קל ביחסי התדרים של המרווחים בכוונון המושווה בהשוואה למרווחים "הטבעיים" שבין הצלילים העיליים.
כאשר הקווינטה מכוונת ביחס תדירויות 2:3 בדיוק (שלא כמו בכוונון מושווה) לא נשמעות פעימות.
נתבונן בשני צלילים המתחילים מאוניסון, .
כאשר ההפרש בין התדירויות גדל, מהירות הפעימות גדלה אף היא.
מעבר להפרש מסוים (בדרך כלל כ-15 הרץ), הפעימות הופכות לבלתי נשמעות ו"חיספוס" מסוים נשמע במקומן, עד שלבסוף שומעים את שני הצלילים כצלילים נפרדים.
אם תדר הפעימות עולה לנקודה שבה מעטפת הצליל מתחילה להישמע (בדרך כלל הרבה מעל 20 הרץ), הוא נקרא צליל הפרשי (או רכיב הפרשי).
הכנר ג'וזפה טרטיני היה הראשון לתאר את התופעה, וקרא לה il Terzo Suono (באיטלקית: "הצליל השלישי").
נגינת הרמוניות "טהורות" (כלומר, שתי תדירויות שהיחס ביניהן הוא פשוט, כמו 4/5 בטרצה קטנה או 5/6 בטרצה גדולה בכוונון טבעי) על שני המיתרים הגבוהים יצרו צליל חדש מתחתיהן: לדוגמה, דו מעל דו אמצעי ומיתר מי פתוח יצרו דו שתי אוקטבות מתחתיהם שניתן להבחין בו בקלות.
מוזיקאים משתמשים לרוב בפעימות על מנת לבדוק את דיוק הכיוון של כלי נגינה בפרימה, קווינטה זכה או מרווחים הרמוניים פשוטים נוספים.
מכווני פסנתרים, עוגבים וכלי מקלדת אחרים (שאין אפשרות לכוון בהם את כל המרווחים כך שיהיו טהורים) משתמשים לעיתים בשיטה שבה יש לספור את הפעימות בשנייה או בדקה, כאשר קצב פעימות מסוים מתאים לכל מרווח.
המלחין אלוין לוסייר, שעסק במוזיקה נסיונית, כתב יצירות רבות בהן הפעימות מהוות מרכיב עיקרי.
פעימות דו-אוזניות נשמעות כאשר אוזן ימין שומעת צליל שונה במקצת מאוזן שמאל.
כאן, אין התאבכות בין הצלילים מבחינה פיזיקלית, אך המוח מסכם את הצלילים ב-Olivary Nucleus (חלק מגזע המוח).
האפקט נגרם מיכולתו של המוח למקם צלילים בשלושה ממדים.
בנוסף, נראה שלפעימות הדו-אוזניות יש אפקט פסיכולוגי או נוירולוגי על המאזין.
הצלילים הנשמעים לעיל הם לה (220 הרץ, שמאל) וסול דיאז (207.65 הרץ, ימין) אשר יוצרים פעימות בהפרש התדירויות, 12.35 הרץ.
פעילות על-טבעית הוא סרט אימה על-טבעי אמריקאי משנת 2007 שבוים ונכתב על ידי אורן פלי, ומצולם בסגנון Found Footage בפרספקטיבה של מצלמת אבטחה.
הסרט עוסק בזוג צעיר, קייטי ומיכה, אשר רדופים על ידי נוכחות על-טבעית בביתם.
הסרט פותח במקור כסרט עצמאי והוקרן בפסטיבלי קולנוע שונים ב-2007. הבמאי פלי ניסה במשך זמן רב לשווק אותו לחברה הפצה גדולה ולבסוף הצליח: הסרט נרכש על ידי סרטי פרמאונט.
עם זאת, סוף הסרט שונה.
הסרט יצא לאקרנים בארצות הברית במספר מוגבל של בתי קולנוע ב-25 בספטמבר 2009, ולאחר מכן יצא לאקרנים בכל ארצות הברית ב-16 באוקטובר 2009. הכנסות הסרט היו קרובות ל-108 מיליון דולר בארצות הברית ו-194 מיליון דולר ברחבי העולם.
העלילה מתחילה בשנת 2006, קייטי (קייטי פיטרסטון) ובן זוגה, מיכה (מיכה סלוט), הם זוג צעיר שעבר לבית בן שתי קומות בפרברי סן דייגו, קליפורניה.
קייטי טענה שקיימת בביתם נוכחות "רעה" שרדפה אותה מאז הילדות והאמינה שהיא עקבה אחריה לביתם החדש.
בכל לילה, בעזרת מצלמה משוכללת עם ראיית לילה, מיכה צילם את חדר השינה שלו ושל קייטי כדי להקליט כל פעילות מוזרה שעלולה להתרחש בזמן שהם ישנים, בתקווה לפתור את הבעיה בעצמו.
בלילה הראשון, הדבר היחיד שנקלט במצלמה הם צעדים אחדים וקול של מפתחות שנופלים על הרצפה, שהם מצאו על הרצפה ביום שלמחרת.
קייטי שכרה את ד"ר פרדריקס (מארק פרדריקס), מומחה לענייני רוחות, שהעריך כי היא לא רדופה על ידי רוח רפאים, אלא על ידי שד.
הוא אמר שהשד ניזון מאנרגיה שלילית, וכוונתו היא לרדוף ולהתעלל בקייטי, לא משנה לאן היא תלך.
הוא ייעץ להם לא להתגרות או לתקשר עם השד, וליצור קשר עם ד"ר אבריאס שייעץ להם.
אף על פי שקייטי נראתה מתעניינת ועוסקת במצב, מיכה לא לקח את זה ברצינות.
המצלמה לכדה כמה תופעות על טבעיות נוספות, כמו אור שנדלק ונכבה במסדרון בלילה השני, ודלת חדר השינה שנעה מאליה במהלך הלילה השלישי.
במהלך הלילה החמישי, קייטי התעוררה מסיוט והוא גילתה כי משהו לוחש לה את שמה בשנתה.
מיכה התחיל להקניט את השד והתופעות רק החמירו; במהלך הלילה העשירי, השד זחל מבעד לשמיכות וכשקייטי התעוררה בגלל זה היא שמעה נהמות במסדרון.
במהלך הלילה השלושה עשר, הם התעוררו מחריקה וחבטה חזקה.
הם ירדו אל הקומה התחתונה כדי לבדוק מה פשר הרעש, ומצאו את הנברשת נעה מעצמה.
במהלך הלילה החמישה עשר, קייטי התעוררה ובמשך כמה שעות עמדה ליד המיטה ובהתה במיכה בזמן שהוא ישן, עד שיצאה מהחדר כדי לשבת על הנדנדה בחצר.
מיכה התעורר בגלל רעשים במסדרון וניסה לשכנע את קייטי לבוא בחזרה פנימה, אבל היא סירבה.
כאשר מיכה נכנס פנימה כדי להביא שמיכה, הטלוויזיה לפתע נדלקה בחדר השינה וברז המים נפתח.
בזמן שהוא בדק את העניין קייטי נכנסה לחדר בשקט, דבר שהבהיל את מיכה, ואמרה לו שהיא עייפה ומדוע הוא לא ישן (כלומר שהיא לא זכרה שהייתה בחוץ ולא רצתה להיכנס).
קייטי למחרת ראתה את ההקלטה ואמרה למיכה שהיא לא זוכרת דבר.
קייטי, שכבר הייתה מרוגזת על ההתנהגות קלת הדעת של מיכה כלפי המצב, נהפכה למרוגזת עוד יותר כאשר מיכה הביא הביתה לוח סיאנס למרות אזהרותיו של ד"ר פרדריקס.
השניים יצאו מהבית באותו הערב, והשאירו את לוח הסיאנס בסלון.
הווילונות והצמחים התחילו לנוע כאילו רוח נושבת עליהם, וחלק מלוח הסיאנס נע בכוחות עצמו.
אש קטנה התפרצה על הלוח, אבל היא כבתה לפני שקייטי ומיכה הגיעו הביתה.
במהלך הלילה השבעה עשר, מיכה בזק אבקת טלק על רצפת המסדרון, וכאשר בני הזוג התעוררו מרעשים, הם מצאו עקבות שאינן של בני אדם שהובילו לעליית הגג.
בעליית הגג, מיכה מצא תמונה שרופה של קייטי בצעירותה, שחשבה שכל התמונות נשרפו עקב שרפה שפרצה בבית משפחתה ללא הסבר, כאשר הייתה צעירה.
בלילה הבא, אור נדלק ונכבה ודלת חדר השינה נטרקה.
דפיקות חזקות נשמעו, כמשהו שכנראה מנסה להיכנס פנימה.
הם גילו שהזכוכית מעל התמונה שלהם שהייתה תלויה במסדרון נופצה, והפנים של מיכה היו חתוכים.
ד"ר אבריאס היה מחוץ למדינה, כאשר מיכה לבסוף הסכים להזמין אותו, ולכן ד"ר פרדריקס בא במקומו.
עם הגעתו, ד"ר פרדריקס חש מיד תחושה של אימה.
הוא אמר לזוג שהוא חייב לעזוב, למרות בקשתם של מיכה וקייטי לעזרתו, כי נוכחותו גורמת לשד רק לכעוס יותר.
במהלך הלילה התשעה עשר, צל חלף על פני דלת חדר השינה.
קייטי נמשכה מהמיטה ומחדר השינה על ידי כוח בלתי ידוע במהלך הלילה העשרים, דבר שהוביל להחלטתם של הזוג ללכת לבית מלון.
לאחר מכן, מיכה מצא את קייטי מחזיקה צלב כל כך חזק עד שכף ידה נחתכה והייתה מלאה בדם.
מיכה, שכעס על המצב, שרף את הצלב ואת התמונה שמצא בעליית הגג.
בדיוק כאשר השניים אמורים היו לצאת, לאחר שמיכה ארז מזוודות והכניס אותן לרכב, קייטי התעקשה, ובקול שטוח אמרה לו שהם יהיו בסדר עכשיו ושהם צריכים להישאר בבית.
בלילה הבא קייטי יצאה מהמיטה, עמדה ליד מיטתו של מיכה ובהתה בו במשך כמה שעות ולאחר מכן ירדה למטה.
לאחר רגע של שקט, קייטי צרחה את שמו של מיכה, דבר שגרם להתעוררותו של מיכה שמיהר למצוא אותה.
המצלמה ממשיכה לצלם את קייטי צורחת גם כאשר מיכה ירד למצוא אותה, ונשמעו קולות חבטה.
קייטי הפסיקה לצרוח ומיד לאחר מכן נשמעו קולות צעדים כבדים עולים במדרגות.
אחרי שתיקה קצרה, גופתו של מיכה הושלכה בכוח אל המצלמה, דבר שהפיל אותה על צידה עד שקייטי נראתה בפתח הדלת.
אז היא הלכה באיטיות אל תוך החדר, בגדיה היו ספוגים בדם.
קייטי התיישבה מעל גופו של מיכה, רחרחה אותו, ולאחר מכן באיטיות העלתה את המבט אל המצלמה בחיוך ערמומי.
שניות אחרי כן היא זינקה לעבר המצלמה, פניה היו בעלי מראה שטני והמסך הושחר.
על המסך הופיעו כתוביות (בתרגום מאנגלית):
שם השחקן שם הדמות קייטי פיטרסטון קייטי מיכה סלוט מיכה אמבר ארמסטרונג אמבר, חברתה של קייטי מארק פרדריקס ד"ר פרדריקס אשלי פאלמר דיאן
הבמאי הישראלי, אורן פלי, שהיגר לארצות הברית כשהיה בן 19, צילם, ביים, כתב וערך את הסרט.
הסרט צולם במצלמת הווידאו הביתית שלו בשנת 2007.
תהליך הליהוק היה ממושך כאשר קרוב ל-200 שחקנים עברו אודישן.
פלי אמר כי הוא חיפש שחקנים שיש להם יכולת של אלתור, שיכולים להגיב לסיטואציות מבלי לגמגם וכי רצה שהם ייראו ויתנהגו כמו אנשים רגילים.
לאחר שליהק את השחקנים הראשיים, קייטי פיטרסטון ומיכה סלוט, שלח אותם פלי לעשות "דברים של זוגות" כמו להצטלם יחד ולצאת לבילויים משותפים, כדי לחזק את האמינות שלהם כזוג מול המצלמה.
בצילומים נכחו לרוב פלי והשחקנים, כאשר שניים מחבריו הצטרפו מדי פעם כדי לעזור עם האפקטים המיוחדים.
פלי סיפר כי נוסף על פרויקט המכשפה מבלייר (סרט אימה שהופק בתקציב נמוך וזכה להצלחה) וסרטי אימה פסיכולוגיים אחרים, הוא הושפע גם מתוכניות מציאות כמו הישרדות, מתוך מחשבה כי אנשים נוטים להאמין יותר לצילומים דוקומנטריים ריאליים.
השלב הקשה ביותר בעבור פלי לא היה התקציב המינימלי, אלא הניסיון לשווק את הסרט לחברת הפצה גדולה.
אף שהסרט הצליח בפסטיבלים (תחילה הופץ באינטרנט ובפסטיבלים בשנת 2007), אולפני הוליווד לא גילו בו עניין.
רק כאשר אחד מהסוכנים שלו הזמין להקרנה של הסרט ידידה שלו שעבדה באולפני "דרימוורקס", צבר הסרט תאוצה.
באולפנים רצו שפלי יביים גרסה חדשה ומושקעת יותר, אך הוא התעקש להישאר עם המקור.
לבסוף הוחלט להפיץ את הגרסה המקורית למעט שינויים קטנים, ובהם סצנת הסיום החדשה, שאותה הגה סטיבן שפילברג.
לאחר מכן רכשה חברת פרמאונט את זכויות ההפצה לסרט, ולאחר מסע יחסי ציבור שכלל בעיקר פרסומות באינטרנט זכה הסרט להצלחה בלתי צפויה.
פלי סיפר כי ההצלחה גרמה לכך שעזב את עבודתו הקודמת והחל להסתובב בעולם.
פלי הגיע לביקור בארץ במסגרת הקרנת הבכורה של סרט האימה שלו, שזכה בתואר "סרט האימה של השנה" ו"הסרט (בהפקה אישית) המצליח של השנה".
בעקבות הצלחתו המפתיעה של הסרט, יצא לו מספר סרטי המשך.
ב-22 באוקטובר 2010 יצא הסרט השני בסדרה שהוא סרט פריקוול, פעילות על טבעית 2, שעלילתו היא כחודש לפני עלילת הסרט הראשון.
הסרט השלישי בסדרה יצא גם הוא כסרט פריקוול ב-21 באוקטובר 2011, פעילות על טבעית 3, שעלילתו היא בשנות השמונים בהן קייטי וכריסטי מהסרטים הראשונים היו ילדות.
בתחילת שנת 2012 הכריזו אולפני סרטי פרמאונט על צילומי הסרט הרביעי, פעילות על-טבעית 4, שעלילתו ככל הנראה ממשיכה את אירועי הסרט השני.
הקרנת הבכורה של הסרט הרביעי נערכה ב-19 באוקטובר 2012. הסרט החמישי יצא ב-3 בינואר 2014 והשישי יצא ב-29 באוקטובר 2015.
פעילות על-טבעית 2 הוא סרט אימה על-טבעי אמריקאי משנת 2010 שבויים על ידי טוד ויליאמס ונכתב על ידי מייקל ר.
הסרט הוא פריקוול לקודמו, "פעילות על-טבעית", שהתחיל כחודשיים לפני עלילת הסרט הראשון.
הסרט יצא לאקרנים בחצות ב-22 באוקטובר 2010 בארצות הברית, הממלכה המאוחדת, קנדה, מקסיקו, ברזיל, פולין ואירלנד.
במהלך שנת 2006 מתרחשת פריצה בביתם של קריסטי (מגולמת על ידי ספראג' גריידן) ודניאל ריי (מגולם על ידי בריאן וולנד), שמשאירה את ביתם הפוך ומבולגן חוץ מחדרו של בנם התינוק, האנטר.
הדבר היחיד שנגנב היא השרשרת שנתנה לקריסטי אחותה קייטי (קייטי פיטרסטון).
בעקבות כך, דניאל מתקין מצלמות אבטחה במיקומים שונים ברחבי הבית, בהם בסלון, במטבח, בחדר השינה של האנטר, בחצר ובכניסה לבית.
מרטין (מגולמת על ידי ויויס קורטז), אומנת המשפחה, מבינה שמאחורי הפריצה לא עומדים גנבים אלא רוחות רעות, אותם היא מנסה לגרש בהמשך על ידי טיהור הבית.
אף על פי כן, כאשר דניאל מגלה זאת הוא מחליט לפטר אותה משום שהוא חשב שהדבר עשוי לפגוע בבנו.
בהמשך, קייטי וקריסטי מדברות על כך שהן עונו בילדותן על ידי שד שהיה בביתם.
בתו של דניאל, אלי (מגולמת על ידי מולי אפריים) מתחילה לחקור את ההתרחשויות המזורות שקרו באחד הלילות - מישהו דפק בחוזקה על דלת הכניסה, בזמן שהיא הייתה לבדה עם אחיה האנטר, כשדניאל וקריסטי יצאו לבלות, וכשיצאה אל מחוץ לדלת לחפש את מי שדפק על הדלת, הדלת נסגרה מעצמה וננעלה.
היא גילתה שבני אדם יכולים לעשות עסקות עם שדים כדי לזכות בעושר או בכוח, על ידי ויתור על חייו של בנם הבכור.
היא גם הבינה שעד שהאנטר נולד, לא נולד בן זכר במשפחתן של קריסטי וקייטי מאז ימיה של סבתא רבתא שלהם.
בהמשך, האימה שחווים בני המשפחה רק גוברת: אבי, כלב המשפחה מסוג רועה גרמני, מותקף בחוזקה על ידי השד.
דניאל ואלי לוקחים את אבי למרפאה בעת שקריסטי והאנטר נשארות לבדם בבית.
כאשר קריסטי נכנסת לחדרה של בנה, השד מושך את קריסטי אל מחוץ לחדר המדרגות ומרים אותה באוויר, שניות לאחר מכן קריסטי משתחררת וממהרת חזרה לחדרה אך השד מושך אותה שוב וגורר אותה אל המרתף של הבית, שם היא נשארת למשך כשעה.
לאחר כשעה דלת המרתף נפתחת וקריסטי יוצאת ממנה כאשר השד בתוך גופה.
למחרת, אלי נשארת לבדה בבית עם אחיה וקריסטי, אשר לא יצאה מהמיטה.
אלי שומעת רעשים מן המרתף ובסופו של דבר רואה את דלת המרתף מכוסה בשריטות.
היא גם רואתה את המילה "Meus" (שפירושה בלטינית "שלי") חרוטה על הדלת.
אלי עולה למעלה לבדוק מה מצבו של אחיה האנטר, ומגלה את קריסטי יושבת בחדרו, עם סימן נשיכה מוזר על רגלה.
היא מטלפנת מיד לדניאל ומתחננת שיחזור הביתה, ומציינת כי משהו לא בסדר עם קריסטי.
כאשר דניאל מגיע, אלי, אשר צפתה בסרטי האבטחה מהלילה הקודם, מתחננת בפניו שיראה אותם כיוון שרואים בהם כיצד קריסטי הותקפה.
לאחר שהוא צופה בקלטת, דניאל קורא מיד למרטין, שמכינה צלב כדי לגרש את השד.
מרטין מציינת בפני דניאל שעליו לדקור את קריסטי באמצעות הצלב על מנת שהשד יצא ממנה.
דניאל דוקר את קריסטי, ולמחרת היא כבר לא זוכרת דבר ממה שקרה.
דניאל מציין בפני אלי שהוא מתכוון להעביר את השד אל קייטי כך שקריסטי והאנטר יישמרו.
אלי מבקשת ממנו שלא יעשה כן משום שזה לא יהיה הוגן כלפי קייטי, אף על פי כן, דניאל מחליט לעשות זאת משום שהוא לא ראה שום דרך אחרת להציל את אשתו ובנו.
באותו הלילה, בעת שדניאל מנסה לדקור בצלב את קריסטי, היא תוקפת אותו וכל האורות בבית נכבים.
באמצעות ראיית הלילה המותקנת במצלמת כף היד שלו, דניאל מבחין שקריסטי והאנטר נעלמו.
הרהיטים מתחילים בינתיים להתהפך, והנברשות מתחילות לרעוד.
דניאל רודף אחרי קריסטי אל המרתף, ושם היא תוקפת אותו.
דניאל מצליח לדקור אותה עם הצלב, דבר שגורם לה לקרוס.
האדמה מתחילה לרעוד, ובהמשך דניאל שומע נהמות ושאגות, עד שלבסוף הרעד נעצר.
דניאל לוקח את קריסטי למיטה ושורף תמונות של אחותה קייטי.
שלושה שבועות לאחר מכן, קייטי מבקרת בביתם של דניאל וקריסטי, ומספרת להם שדברים מוזרים החלו לקרות בבית שלה.
קריסטי מבקשת שקייטי לא לדבר או תחשוב על כך.
קייטי חוזרת בהמשך לביתה, ושם היא פוגשת את מיכה אשר מצלם באמצעות מצלמת וידאו חדשה.
שאר הסצנה מורכבת מכשתי הדקות הראשונות של הסרט הראשון.
ב-9 באוקטובר, הלילה לאחר שמיכה נהרג, קייטי שבתוכה השד מוכתמת בדם, הולכת לעבר בית אחותה.
כאשר היא נכנסת לבית היא פוגשת בדניאל אשר יושב בסלון, שוברת את המפרקת שלו והורגת אותו.
לאחר מכן היא עולה במדרגות והורגת את קריסטי בחדרו של האנטר.
לאחר מכן היא קייטי עוזבת את החדר, כאשר היא לוקחת עימה את האנטר.
המסך הופך לשחור כשברקע קול הבכי של האנטר.
על המסך הופיעו כתוביות הנושאות את המילים הבאות (בתרגום מאנגלית):
שם השחקן שם הדמות קייטי פיטרסטון קייטי ספראג גריידן קריסטי בריאן וולנד דניאל ריי מולי אפריים אלי ריי מיכה סלוט מיכה סת' גינסברג בראד ויויז קורטז מרטין ג'קסון קסניה פרייטוויליאם חואן פרייטו האנטר
החברות סרטי פרמאונט ודרימוורקס שכרו את התסריטאי מיכאל ר.
פרי, כדי שייצור את "פעילות על-טבעית 2".
אורן פאלי, הבמאי של הסרט הראשון, שימש כמפיק הסרט.
קווין גראוטרט, במאי "המסור 6", נשכר הוא תחילה כדי לביים את הסרט; עם זאת, Lionsgate Entertainment מימשו סעיף בחוזה של גראוטרט כך שהוא יביים את הסרט האחרון בסדרת סרטי המסור.
לבסוף טוד ויליאם נבחר כבמאי והחל את יצירת הסרט במאי 2010.
פעילות על-טבעית (באנגלית - Paranormal Activity Film Series) היא סדרת סרטי אימה על-טבעית אמריקאית שצולמו בסגנון Found Footage בפרספקטיבה של מצלמת אבטחה, כביכול דרך מצלמות המוצבות בחדרי הבית.
הסרט מגולל את סיפורם של זוג צעיר, מיכה וקייטי, המתגורר בפרברים.
הזוג גילה כי קייטי נרדפת על ידי כוח על-טבעי.
הזוג החליט לתעד את רגעי הפחד והאימה שחווה בכל לילה על ידי מצלמה משוכללת, אך בעקבות כך, השד רק התעצבן יותר וגרם לדברים בלתי הגיוניים ומבעיתים יותר לקרות.
ביניהם- סגירת דלתות, כניסה של השד מתחת לשמיכה של קייטי, משיכה של קייטי מהמיטה ומהחדר, ולבסוף כניסה לגופה של קייטי ורציחה של מיכה.
הסרט השני מגולל את סיפורם של משפחתה של אחות של קייטי - כריסטי, בעלה דניאל, וילדיהם אלי והאנטר (אשר היה תינוק שנולד לא מזמן בתחילת הסרט).
הסרט חל כחודשיים לפני עלילת הסרט הראשון.
המשפחה חווה מה שהיא חושבת כסדרת פריצות בתחילת הסרט, אך מגלה אט אט שזה בכלל לא קרוב להיות פריצות, אלא ישות אשר רוצה לחסל את המשפחה על מנת להשתלט על נשמתו של האנטר - בנה של כריסטי.
הסרט השלישי, מגולל את סיפורם של קייטי וכריסטי, ג'ולי אימן ודניס, צלם אירועים במקצועו - חבר שלה כ-18 שנים מלפני אירועי הסרטים האחרים.
עוד כשהיו ילדות (הוזכר במהלך הסרט הראשון והשני) רדף אותן אותו השד אשר רדף אותן גם בסרטים הראשונים, כשהן מבוגרות.
בסרט זה, דניס חש שמשהו לא טוב קורה בבית ולבנות, והחליט להתקין כמה מצלמות בחדר השינה, בחדרן של הבנות, ובמטבח (ששם יש מצלמה אשר מסתובבת כל הזמן - על ידי ציר של מאוורר) בסרט רואים שכריסטי מתקשרת עם השד (מכנה אותו "טובי") אפילו שהוא בלתי נראה.
בסוף הסרט הלא ברור, ניתן לראות שסבתם של הבנות - לואיס, היא חברה באיגוד של מכשפות, ושהיא עצמה בעזרת השד הרגה את דניס - כי לא אהבה אותו.
עוד ניתן לראות, שאימן הייתה תלויה באוויר ומתה.
שתי הבנות הולכות יחד עם סבתן וטובי השד למקום לא ידוע.
הסרט הרביעי, מגולל את סיפורם של משפחת נלסון- האחים וויאט ואלכס, והוריהם הולי ודאג, אשר מעבר לרחוב בו הם גרו עברו לגור אם ובנה שהם רדופי שדים.
השכן החדש, רובי, שהוא בגילו של וויאט, החל לשחק איתו ולהכיר לו את החבר הבלתי נראה שלו.
לאחר שהחבר של אלכס, בן, שם בכל רחבי הבית את המחשבים הניידים של המשפחה, תוך כדי שהם מצלמים, כיוון שאלכס החלה להרגיש בהתרחשויות מוזרות, המצלמות קלטו את ההתרחשויות ואף כאלה מוזרות עוד יותר.
במהלך הסרט חלו התרחשויות שטניות על ידי ישות בלתי נראית.
ביניהן- טביעה של וויאט בזמן שהתקלח, נעילה של אלכס במחסן וניסיון להרוג אותה על מכונית שמוציאה גז מהאגזוז ואין חילוף אוויר.
בסוף הסרט, קייטי הרגה בעזרת השד את הולי, אמה של אלכס, ואת בן.
אלכס ודאג, אביה, הלכו לבית מעבר לרחוב כיוון שראתה את וויאט שם.
כשהיא נכנסה היא ראתה את קייטי, שרצה אליה בפנים רצחניות.
אלכס ברחה החוצה מקייטי אשר רצחה את דאג.
אלכס ראתה את וויאט והתחננה בפניו שיברח איתה, נשים רבות הופיעו בחצר הבית, וכשהיא הסתובבה קייטי הופיעה ותקפה אותה והשאירה את גורלה של אלכס לא ברור.
הסיפור מתחיל בחודש יוני 2012, במסיבה באוקסנרד, קליפורניה.
לאחר שאישה מתה בדירה מתחת לזו שהתקיימה בה המסיבה, כמה מהחוגגים לקחו מצלמה כדי לראות ולחקור את מה שקרה.
הם מגלים פריטים הקשורים לטקסי כישוף, וגם את הקלטות שהיו חסרות בפעילות על-טבעית 3. כאשר ג'סי (אנדרו ג'ייקובס), מגלה סימן של נשיכה בלתי-אנושית על הזרוע שלו, כוחות מוזרים מתחילים לרדוף אחריו בזמן שמקרוביו של ג'סי מנסים להציל אותו.
סרט תאריך הקרנת הבכורה הכנסה בקופות דירוג בקופות תקציב הערות שוליים ארצות-הברית שאר העולם כל העולם כל הזמנים בארצות-הברית כל הזמנים בכל העולם פעילות על-טבעית
פעילות על-טבעית 4 הוא סרט אימה על-טבעי אמריקאי בבימויים של אריאל שולמן והנרי ג'וסט, אשר הוקרן לראשונה בארצות הברית ובמדינות נוספות בעולם, ביניהן ישראל, ב-18 באוקטובר 2012. הסרט ממשיך את עלילת הסרט השני, בו קייטי חוטפת את האנטר מבית הוריו.
בחודש נובמבר 2011, אלכס (קתרין ניוטון) צילמה את אחיה הצעיר וויאט משחק כדורגל.
בביתה הראתה לחבר שלה, בן (מאט שיוולי) את בית העץ בגינה.
הם ראו את רובי, הילד של השכנה החדשה.
אלכס לקחה אותו חזרה לבית שלו מעבר לרחוב כי לא הבינה מה הסיבה לכך שהוא בגינה של ביתה.
בשעות הבוקר המוקדמות שלמחרת שמעה קולות אמבולנס מחוץ לביתו של רובי.
באותו היום, רובי הופיע בבית של משפחתה של אלכס אחרי שאמא של אלכס, הולי (אלכסנדרה לי) הציעה לחפש אחריו במשך כמה ימים, ואילו אימו של רובי הייתה בבית החולים.
בן ואלכס נהגו לדבר מדי ערב במחשב בשיחות וידאו, ובן גילה לאלכס שהמחשב שלו באופן אוטומטי הקליט את שיחות הווידאו שלהם, ובאמצע הלילה, בזמן שאלכס ישנה, רובי נכנס וישן לצידה.
למחרת אלכס מצאה את וויאט ורובי בבית העץ מדברים עם החבר הבלתי נראה של רובי.
בערב וויאט שיחק במשחק מרובה משתתפים בטלוויזיה, בעוד שרובי ישב על הספה.
בן שאל עם מי וויאט משחק ורובי אמר לו שזה החבר הבלתי נראה שלו מבית העץ.
בן כיבה את האורות והפעיל במצלמה אפקט אינפרא-אדום.
כאשר צילם את רובי, המצלמה קלטה גוף לא מזוהה שישב לידו ולפתע נעלם.
למחרת בן הציע להתקין במחשבים הניידים של בני הבית מצלמות מובנות כדי להקליט את כל ההתרחשויות המוזרות.
במהלך הימים הבאים, המחשב הקליט אירועים מוזרים בבית, ביניהם שרובי התעורר באמצע הלילה והתחיל לדבר לטלוויזיה, ושוויאט ורובי רדפו אחר צללית של דמות ילד קטנה בכל הבית.
רובי צייר סמל מוזר על גבו של וויאט, ומאוחר יותר מצאה אלכס שהסמל הוא חלק מפולחן עתיק (הופיע לראשונה בפעילות על-טבעית 3).
באחד הלילות, אלכס הבחינה בכמה מכוניות מחוץ לביתו של רובי מעבר לרחוב.
היא יצאה החוצה לכיוון הבית.
כשנכנסה דרך השער, אישה הופיעה פתאום, ואלכס נבהלה וברחה מהמקום.
למחרת, אלכס הייתה לבד בבית, ולאחר ששמעה רעשים, ירדה במדרגות לכיוון הכניסה של הבית, ולפתע נברשת נפלה מהתקרה ונשברה על הרצפה, כמעט על אלכס.
למרות שאבא של אלכס, דאג (סטיבן דנהאם), האשים את מתקיני הנברשת, אצל אלכס החשוד העיקרי היה רובי, שצפה בה בזמן שהדבר קרה.
למחרת, אלכס ראתה את וויאט ורובי נכנסים לביתו של רובי מעבר לרחוב.
אלכס עקבה אחריהם כדי להחזיר אותם, וכשהיא נכנסה היא ראתה שהאמא של רובי, קייטי (קייטי פיטרסטון) היא למעשה בבית, ללא כל סימן של מחלה.
וויאט אמר לאלכס שקייטי ספרה לו שהוא מאומץ, כמו רובי.
אלכס סיפרה על כך להוריה ודרשה מהם לספר לה על ההורים האמיתיים של וויאט, אבל הם סירבו לספר לה.
בלילה של אותו היום, וויאט התחיל לדבר אל דמות בלתי נראית, והתעקש על כך שלא קוראים לו האנטר.
במהלך שיחה זו דמות התקרבה אליו, אך נעלמה כאשר דאג נכנס לחדר.
לילה אחד, במהלך האמבטיה של וויאט, הוא נמשך בכוח מתחת למים על ידי כוח בלתי נראה, ונשאר שם במשך זמן רב.
הוא עלה מעל המים דקות אחדות אחרי כן, אבל הוא לא נראה טבעי, והחל להתייחס לעצמו כאילו קוראים לו האנטר.
באותו הלילה, הוא הופיע בחדר של אלכס, בזמן שהיא ריחפה מעל המיטה בזמן שישנה.
כשהייתה לבדה בבית עם וויאט, אלכס קיימה שיחת וידאו עם בן, ושמעה את דלת המחסן נפתחת.
אלכס ירדה כדי לסגור אותה.
במקביל, קייטי נכנסה לתוך הבית ועלתה במדרגות לחדרו של וויאט, בזמן שהוא הסתתר בתוך הארון שלו.
קייטי קראה לוויאט כהאנטר ובקשה ממנו לצאת כיוון ש'הגיע הזמן', אבל וויאט לא רצה לצאת.
דלת המחסן נסגרה בפתאומיות ואלכס הייתה נעולה בפנים, והמכונית נדלקה מעצמה והחלה להוציא עשן מהאגזוז.
אלכס החלה להשתעל מחנק, עד שתפסה מקל גולף ושברה את החלון של המכונית.
היא נכנסה במהירות למכונית, נסעה לאחור ושברה את הדלת של המחסן.
ביום הבא אלכס ספרה להורים שלה על מה שקרה לה אבל הם לא האמינו לה.
מאוחר יותר הולי נשארה לבד בבית, והתחילה לשמוע קולות מוזרים.
קייטי שבתוכה השד, נכנסה לבית מבלי שהולי שמה לב, ועמדה בראש המדרגות.
כאשר הולי נכנסה לסלון היא הועפה לאוויר על ידי ישות בלתי נראית ונזרקה באלימות כנגד התקרה, ואז נפלה על הרצפה ומתה.
קייטי ירדה במדרגות וגררה אותה משם.
בן מאוחר יותר הגיע וגילה שאף אחד לא בבית.
הוא השאיר לאלכס הודעה בטלפון ואמר לה שהוא גילה את כל מה שמאחורי ההתרחשויות המוזרות שקורות לה.
בן הלך לצפות בסרט במחשב הנייד בחדר של אלכס אבל קייטי הופיעה מאחוריו בלי ששם לב ושברה את המפרקת שלו.
אביה חשב שראה את הולי ואת וויאט בבית של קייטי והוא הלך לשם.
בזמן שהלך אלכס הלכה הביתה.
היא הלכה לחדר שלה וגילתה שהמחשב שלה דלוק.
היא התקשרה לבן כדי לשאול אותו למה המחשב דלוק ושמעה את צלצול הטלפון שלו בארון שלה.
היא צעקה לו שיפסיק לשחק איתה ובקשה ממנו לצאת מהארון.
היא נכנסה לארון וראתה את גופתו של בן.
כשיצאה מהארון היא מעדה ונמשכה על ידי ישות בלתי נראית.
היא יצאה מביתה בריצה בזמן שהמחשב מצלם בכיוון הבית של קייטי - כדי להזהיר את אבא שלה, אך ראתה שהוא נגרר באלימות על ידי ישות בלתי נראית.
היא רצה אל חדר השינה שבקצה המרוחק של הבית, אבל לא מצאה את גופתו.
כשהיא הסתובבה כדי לחזור חזרה היא ראתה את קייטי עומדת בתחילת המסדרון.
קייטי, בפנים רצחניות, רצה אליה, אלכס סגרה את הדלת וקייטי שברה את הדלת בגופה.
אלכס קפצה מהחלון וראתה את וויאט עומד בחוץ.
היא התחננה בפניו שיברח איתה, אבל הוא עמד שם, פניו היו ריקות ממחשבה, עד שלפתע ראתה נשים רבות בעלות פנים רצחניות הופיעו בגינה של קייטי, צועדות לעברה.
היא פנתה לכיוון האחר והותקפה על ידי קייטי שבתוכה השד, והמצלמה כבתה.
שם השחקן שם הדמות קתרין ניוטון אלכס נלסון מאט שיוולי בן קייטי פיטרסטון קייטי בריידי אלן רובי איידן לאבקמפ וויאט נלסון/האנטר ריי אלכסנדרה לי הולי נלסון סטיבן דנהאם דאג נלסון
ב-21 באוקטובר 2012, חברת סרטי פרמאונט הודיעה שקיימות תוכניות לסרט חמישי בסדרה, שתאריך שחרורו נקבע לחודש אוקטובר 2013. קייטי פיטרסטון תמשיך לגלם את תפקידה של קייטי, שעדיין רדופה על ידי השד.
עלילת הסרט נמצאת כרגע בגדר שמועות באתרי הרשתות החברתיות, שם מרמזים עליה ועל מה שככל הנראה יתרחש בה.
פעילות על-טבעית 3 הוא סרט אימה על-טבעי אמריקאי משנת 2011, בבימוים של הנרי ג'וסט ואריאל שולמן.
הסרט הוא השלישי בסדרת סרטי פעילות על-טבעית, המשמש כפריקוול לשני הסרטים הקודמים.
עלילת הסרט חוזרת 18 שנים אחורה, לזמן בו הפעילות החלה להתרחש.
הסרט יצא לאקרנים ב-21 באוקטובר 2011.
בשנת 2005, קייטי (קייטי פיטרסטון) נתנה קרטון ובו קלטות וידאו ישנות לאחותה קריסטי (ספראג' גריידן) שהייתה בהריון עם בנה ולבעלה דניאל (בריאן בולנד).
שנה לאחר מכן, ביתם של קריסטי ודניאל נשדד לכאורה והקלטות נעלמו.
בשנת 1988, קייטי וקריסטי הצעירות, חיו עם אמן ג'ולי (לורן ביטנר), והחבר שלה דניס (כריס סמית').
קריסטי קיימה אינטראקציה עם חבר בלתי נראה בשם טובי.
דניס הבחין כי מאז שהחבר של קריסטי הופיע, דברים מוזרים קרו בבית.
דניס וג'ולי ניסו לעשות סרטון סקס, אבל נאלצו להפסיק כיוון שהחלה רעידת אדמה.
בזמן שהם חיפשו את הבנות, המצלמה הראתה שנפל אבק מהתקרה על דמות בלתי נראית בחדר.
תוך כדי שהוא בדק את הסרט, דניס הבחין בתקרית המוזרה.
חברו רנדי אמר שכדאי לו להתקין מצלמות בכל מקום בבית כדי ללכוד כל התרחשות מוזרה.
באותו הלילה בחדר השינה של הבנות, קריסטי התעוררה ודיברה אל מישהו שהיה מאחורי המצלמה.
למחרת דניס שאל אותה עם מי דיברה, והיא אמרה לו שעם טובי.
לאחר התרחשויות מוזרות יותר, דניס גילה סמל מוזר בארון שבחדר של הבנות.
הוא מצא את אותו הסמל בספר על דמונולוגיה.
כאשר קריסטי חלתה, ג'ולי ודניס לקחו אותה לבית החולים.
קייטי נשארה עם רנדי בבית, והם שיחקו ב"בלאדי מרי", משחק לזימון של רוחות.
הם הלכו לשירותים בחדר של הבנות ואמרו "בלאדי מרי" שלוש פעמים וכיבו את האור.
כאשר שום דבר לא קרה, קייטי התעקשה שהם ינסו שוב.
רנדי נפצע כאשר השניים חיכו בחושך, וכשהדליקו את האור המצלמה קלטה שריטה גדולה בצד של גופו.
הם ניסו לצאת מהשירותים, אך דמות שחורה נעה על פני הדלת.
כאשר רנדי ניסה לעזוב בפעם שנייה, רהיטים נזרקו בחוזקה בחדר.
אחרי שג'ולי ודניס חזרו, רנדי עזב במהירות.
דניס סיפר לג'ולי שהסמל המוזר שהוא גילה בארון של הבנות שייך לקבוצה של מכשפות, אך היא בחרה להתעלם מדבריו.
השד המשיך להתעלל בקייטי וקריסטי.
באחד הלילות קייטי התעוררה לאחר שהשד נכנס מתחת לשמיכה שלה.
לאחר מכן המיטה זזה מעצמה והשמיכה הועפה על המצלמה.
השד גרר את קייטי אל תוך הארון עד שקריסטי הסכימה לעשות את מה שהוא מבקש.
למחרת, קריסטי ביקשה מאימן לקחת אותן לבית של סבתא לואיס, אבל היא סירבה.
ג'ולי הייתה במטבח, ובאופן פתאומי כל הכלים נפלו.
לאחר שזה קרה היא הסכימה ללכת לבית של סבתא לואיס.
דניס הקים עוד מצלמה בחדר השינה החדש שלהם.
ב-01:00, הם התעוררו לצליל של מכונית מחוץ לבית.
לאחר ששמעה עוד רעשים, ג'ולי יצאה לבדוק מה פשר הדבר.
כשהיא לא חזרה, דניס הלך לחפש אותה.
הוא קרא לג'ולי ולבנות אבל לא הייתה תשובה.
למטה, דניס הבחין בצללית אנושית שמאחורי וילון, אבל כשהוא הביט מאחורי הווילון לא היה שם אף אחד.
באותו החדר הוא מצא סמלים מוזרים על קירות, כולל את הסמל מהארון של הבנות.
כשהוא שם לב שהדלת האחורית פתוחה, דניס יצא החוצה.
הוא נכנס למוסך וגילה כמה נשים, כולל לואיס, לבושות כולן בבגדים כהים.
הוא ברח בחזרה לבית, כשהנשים אחריו הלכו באיטיות.
בבית, הוא מצא את ג'ולי בחלק העליון של המדרגות.
כשהוא התקרב, הוא ראה שגופתה הרפויה ריחפה מעל הרצפה.
הגופה הושלכה לעבר דניס והפילה אותו במדרגות.
הוא קם וראה את קריסטי, ולאחר מכן התחבא עימה בארון.
משהו נהם ודפק על הדלת, אך לבסוף עזב.
דניס וקריסטי יצאו והלכו דרך המטבח, ודניס ראה את הנשים בחוץ בגינה, סביב מדורה.
כאשר הם עברו לחדר הסמוך, הם מצאו את קייטי בוכה ליד המדרגות מעל גופה של ג'ולי.
דניס התקרב לקייטי, והניח את ידו על כתפה.
קייטי הסתובבה בפרצוף שטני ושחררה צעקה חזקה שזרקה אותו לצד השני של החדר, ופצעה את רגלו.
דניס ניסה לזחול לכיוון הגוף של ג'ולי אבל לואיס עמדה לפניו.
לפתע, כאשר שכב על הרצפה עם פניו כלפי מטה, השד הרים את חלקו העליון של גופו ושבר את גבו על ידי הצמדתו לחלק גופו התחתון.
קייטי הלכה ללואיס, אשר קראה לקריסטי לבוא איתה.
כשהן עלו במדרגות, קריסטי קראה לטובי, והמסך הושחר.
שם השחקן שם הדמות כריס סמית' דניס לורן ביטנר ג'ולי קלואי סנג'רי קייטי הצעירה קייטי פיטרסטון קייטי המבוגרת ג'סיקה טיילר בראון קריסטי הצעירה ספראג גריידן קריסטי המבוגרת האלי פוט סבתא לואיס דסטין אינגרם רנדי רוזן יוהנה בראדי ליסה בריאן בולנד דניאל
פעילות על-טבעית: המסומנים הוא סרט אימה על-טבעי אמריקאי, החמישי בסדרת סרטי פעילות על-טבעית.
הסרט נכתב ובוים על ידי כריסטופר ב.
הסרט יצא לבתי הקולנוע בינואר 2014. הסרט הוא ספין אוף של זכיינית הסרט המקורי.
מולי אפריים - אלי ריי
קלואי קסנג'רי - קייטי הצעירה
ג'סיקה טיילר בראון - קריסטי הצעירה
הסרט הוכרז עוד באפריל 2012, ונמסר כי יהיה סרט המשך בזכויות היוצרים של הסרט פעילות על-טבעית 4, אולם את ההכרזה היה ניתן לראות רק בבתי הקולנוע.
למרות שהסרט יהיה בעיקר לשוק הלטיני, הוא לא יהיה בשפה הספרדית.
כריסטופר לאנדון, מי שכתב את התסריט של שלושת הסרטים הקודמים בסדרה: פעילות על-טבעית 2, פעילות על-טבעית 3 ופעילות על-טבעית 4, הוכרז כזה שיכתוב ויביים את הסרט, שמתואר כ"בן דוד" של הסדרה, בניגוד להמשך ישיר או פרי-קוול.
הכוונה היא שעלילת הסרט דומה לעלילות הקודמות, אולם המאורעות והשחקנים ברובם הם שחקנים שונים.
אם כן המאורעות החדשים מתרחשים בצמוד לעלילת הסרט הרביעי, השחקן הראשי ג'סי בסופו של הסרט נרצח בידי הישות אשר רודפת אותו ובמקביל בפעילות על טבעית 4 אותה ישות הורגת גם את השחקנים המשניים כך שהעלילות מתרחשות במקביל.
פעילות על-טבעית: המסומנים יצא לאקרנים ב-3 בינואר 2014 בבתי הקולנוע בארצות הברית וקנדה.
בישראל יצא לבתי הקולנוע ב-9 בינואר 2014. תאריך השחרור נדחה לינואר בשל כך שההפקה והעריכה של הסרט ארוכים יותר משל הסרטים הקודמים בסדרה.
פעילות פאראפונקציונלית (מאנגלית: Parafunctional activity) היא הפעלת אחד מחלקי הגוף בצורה שונה משימושו הטבעי.
מונח זה שימושי בעיקר במקצועות רפואת השיניים על מנת לתאר שימושים פאראפונקציונליים של הפה, הלשון והלסת.
דוגמאות לפעילויות פאראפונקציונליות הן חריקת שיניים, דחיקת לשון, כסיסת ציפורניים וכל שימוש של הפה שאינו קשור לאכילה, שתיה או דיבור.
בניגוד לדעה הרווחת, פעולות פונקציונליות (כלומר, פעולה טבעית של אחד מאיברי הגוף), כמו לעיסה, אינן הגורם המרכזי לשחיקה בחומר השן.
פעילות פאראפונקציונלית היא כוח הרסני יותר מכמה סיבות.
בעוד שבזמן הלעיסה השיניים נוגעות אחת בשנייה לעיתים נדירות, חריקת שיניים עשויה להתרחש מספר שעות ביום, בדרך כלל בזמן שינה.
הלחץ המופעל על השיניים בזמן הפעולות הפונקציונליות נע בין 20 psi ל-80 psi.
מן הצד האחר, הלחץ המופעל על השיניים בזמן פעולות פאראפונקציונליות יכול להגיע אף ל-3000 psi.
כיוון הכוחות בזמן פעילות פונקציונלית הוא אנכי לציר האורך של השיניים.
כיוון זה גורם לנזק המועט ביותר לשן כתוצאה מהמבנה האנטומי של חיבור השן לעצם.
לעומת זאת, פעילות פאראפונקציונלית יוצרת כוח אופקי על השיניים.
כוחות חזקים עשויים לפעול על השיניים גם בזמן מקרים שבהם הגוף מפעיל רפלקס מגן.
כאשר אדם חש בלחץ בזמן תאונת דרכים לדוגמה, הלסתות ננעלות בחוזקה.
פעולה זו נחשבת פעולה פאראפונקציונלית, למרות שיש לה תפקיד פונקציונלי.
לכוחות החזקים שמופעלים בזמן הפעילות הפאראפונקציונלית משמעות בבחירת הטיפול הנכון למטופל.
הכוחות שמופעלים בזמן הפעילות חזקים בעשרות מונים על הכוחות הטבעיים שפועלים על השיניים בזמן מנוחה.
לעיתים, שיחזורים דנטליים, כמו כתרים וסתימות, עשויים להיות מושפעים מפעילות שכזאת וליפול או להישחק תוך זמן קצר.
לכן, במקרים כאלה רופא השיניים יעדיף להציע למטופל טיפול שעמידותו לפעילות הפאראפונקציונלית גבוהה יותר מאשר טיפולים אחרים.
פעילים ניהול תיקי השקעות בע"מ, המוכרת בשמה המקוצר פעילים, היא חברת בת של בנק הפועלים שנוסדה בשנת 1987 ועוסקת בניהול תיקי השקעות.
מנכ"ל החברה מאז 2018 הוא אבישי קרואני.
יו"ר החברה מאז 2020 הוא רונן שטיין.
לפי אתר האינטרנט של החברה, היא מנהלת תיקי השקעות בהיקף של כ-20 מיליארד ש"ח עבור כ-6,800 לקוחות.
החברה מטפלת בתיקי השקעות שגובהם 450 אלף ש"ח ומעלה, ומגדירה כ"לקוחות פלטינום" את מי שתיק ההשקעות שלו הוא של 4 מיליון ש"ח ומעלה.
במסלול קרנות סל מתקבלים לקוחות עם השקעה של 180 אלף ש"ח.
בעלי חיים ליליים או פעילי לילה הם מינים של בעלי חיים הפעילים בשעות הלילה ובשעות הדמדומים ולא בשעות היום, בהן הם ישנים.
חיות נוספות פעילות הן בשעות היום והן בשעות הלילה וגם נחות בין הזמנים.
בעלי חיים כאלה מעדיפים לפעול בשעות החשיכה ולא בשעות היום המוארות.
חיות אחרות יוצאות בגלל מזג אוויר חם ויבש במהלך היום – דבר הבולט בעיקר במדבר ובאזורי יובש, אז במהלך היום המדבר שומם אך בלילה יוצאים מינים רבים לרבות שועלי פנק, קיפודים, חולדות ואפילו דו-חיים מדבריים.
גם באזורים לא מדבריים, הטמפרטורה יורדת בלילה כשאין שמש מחממת והרבה חיות יוצאות רק אז.
לחיות הלילה חושים יעילים שונים העוזרים להן לפעול בשעות החשיכה: לחלקן שכבה בעיניהן המחזירה אור ועוזרת להן לקלוט אותו טוב יותר.
לחיות רבות העיניים גם מאירות את הסביבה כמו פנסים.
יצורים ימיים מסוימים הצליחו לפתח תאי אור הפעילים כרצונם ועוזרים להם להתמצא.
לחיות אחרות ישנם אוזניים ענקיות העוזרות להם לאתר גלי קול מהסביבה.
חיות כאלה כמו בילבי ענק, פנק או ארנב וכן בני משפחת הירבועניים מצליחים להתנהל בלילות חשוכים בלי כל בעיה.
העטלפים משתמשים בנוסף באקולוקציה – גלי קול חזקים ביותר המתנגשים בעצמים בסביבה וחוזרים אל העטלף, הפולט קריאות כאלה ללא הרף במעופו.
כך הוא מצליח לתפוס עשים וחרקים ליליים בתעופה.
חיות אחרות מסתמכות על חוש ריח חזק או על חוש מישוש מפותח, ולחלקם ישנם אפילו חושים שאין לבני אדם כמו לנחשים המרגישים את חום גופו של קורבנם על ידי גומות וכך מאתרים אותו בחשיכה מוחלטת.
במהלך היום המינים האלה נחים בין העצים, במאורה באדמה או במערות ויעדיפו אזורים כמה שיותר חשוכים, המדמים את שעות פעילותם.
עם זאת חלקם פעילים גם במהלך היום או שאינם ישנים כלל כמו החדף.
בעלי חיים יומיים או פעילי יום הם בעלי חיים הפעילים במשך שעות היום וישנים או לא-פעילים בשעות הדמדומים ובלילה.
יצורים נוספים אינם ישנים כלל כמו החדף או שנחים הן בשעות היום והן בלילה ויוצאים בשעות דמדומים.
ישנם מינים רבים הפעילים במשך היום, כשהשמש מאירה ואפשר לראות בקלות.
לחיות הפעילות בשעות כאלה ישנם מדוכים רבים יותר מהחיות הפעילות בלילה שאינם קולטים מספיק אור כדי לראות גוון רחב של צבעים.
האור מאפשר ראייה למרחק רב יותר מאשר שעות החשיכה וזו הסיבה שדורסי היום פעילים בשעות היום, כדי שיוכלו להשתמש בעיניהם כדי לקלוט את הטרף מגבוה.
לחיות המצויות באזורים חמים ישנו צורך להימלט מהשמש החמה ולצנן את חומם, דבר שחלק מהחיות עושות על ידי פעילות לילית.
לחלקם אוזניים גדולות דמויות מאוורר כמו אצל הפילים, ארנבת המדבר או הפרא, חלקם אוגרים שומן כמו הגמל, מה שעוזר בפירוק נוזלים ואחרים מסתתרים בשעות החמות בצל או מתחת לאדמה ואם יש אז גם במים.
באזורים קרים וארקטיים לעומת זאת, השמש נמצאת בשמיים 24 שעות במהלך הקיץ ואז היצורים החיים שם פעילים וקולטים חום עד לבוא החורף הקשה שמלווה בחשיכה מוחלטת.
רק אז יוצאים היצורים הנכנסים לתרדמת חורף ממנוחתם.
ישנם יצורים קטנים כמו הקוליברי שזקוקים למזון כל הזמן ולכן המנוחה שלהם דומה מאוד לתרדמת חורף, כדי שלא ימותו ברעב במהלך הלילה, בו הפרחים סגורים.
צמחים רבים הם פעילי יום או לילה, בהתאם לשעות הפעילות של החרק העיקרי המאביק אותם.
פעילות מינית אנושית או התנהגות מינית אנושית הוא האופן בו בני אדם חווים ומבטאים את המיניות שלהם.
הפעילויות המיניות של אנשים הן מגוונות וכוללות פעולות הנעשות לבד (אוננות) ופעילויות המערבות אנשים נוספים (קיום יחסי מין, פעילות מינית ללא חדירה, מין אוראלי וכו') בדפוסי תדירות משתנים, ובשל מגוון רב של סיבות.
פעילות מינית מביאה לרוב לעוררות מינית ושינויים פיזיולוגיים, חלקם בולטים יותר וחלקם בולטים פחות.
פעילות מינית עשויה לכלול גם התנהלות ופעילויות אשר נועדו לעורר את האינטרס המיני של אדם אחר או להעצים את חיי המין של אדם אחר, ובנוסף לכך המונח עשוי גם להתייחס לאינטראקציות אישיות בין אנשים (למשל, פעילויות כמו משחק מקדים או BDSM).
פעילות מינית עשויה לבוא בעקבות עוררות מינית.
הפעילות המינית האנושית מערבת היבטים תרבותיים, סוציולוגיים, קוגניטיביים, רגשיים, התנהגותיים וביולוגיים – אלה כוללים היקשרות, שיתוף ברגשות והפיזיולוגיה של מערכת הרבייה, הליבידו, קיום יחסי מין, והתנהגות מינית על כל צורותיה.
בתרבויות מסוימות פעילויות מיניות נחשבות למקובלת רק במסגרת נישואים, בעוד שמין לפני הנישואים או מחוץ לנישואים נחשבים לטאבו.
ישנן פעילויות מיניות מסוימות שאינן חוקיות – באופן אוניברסלי או במדינות מסוימות או בתחומי שיפוט מסוימים, בעוד שחלק מהפעילויות המיניות נחשבות מנוגדות לנורמות הקיימות בחברות ותרבויות מסוימות.
דוגמאות לפעילויות מיניות שנחשבות לעבירה פלילית ברוב תחומי השיפוט ברחבי העולם הן תקיפה מינית ופעילות מינית עם אדם מתחת לגיל ההסכמה.
פעילות פנאי בחיק הטבע הוא מונח רחב המתאר מגוון גדול למדי של פעילויות נופש בסביבה טבעית, אשר משתנות בהתאם לסביבה הפיזית בהן הן מבוצעות.
הפעילויות הללו יכולות לכלול בין היתר דיג, ציד, תרמילאות, ורכיבה על סוסים – וניתן לבצע אותן לבד או ביחד עם אנשים נוספים.
המטרות העיקריות לביצוע פעילויות פנאי בחיק הטבע הן בדרך כלל בעיצוע פעילות גופנית כולשהי, לעשות זאת לשם הרווחה הכללית, לעשות זאת לשם התחדשות רוחנית, וכהזדמנות להיות פעיל בטבע תוך כדי ביצוע הפעילות.
דוגמאות נוספות לפעילויות פנאי בחיק הטבע מסורתיות כוללות טיולים רגליים, קמפינג, טיפוס הרים, רכיבה על אופניים, שיט בקאנו, שיט בקיאק, רפטינג, טיפוס מצוקים, ריצה, שיט מפרשיות, סקי, צניחה חופשית, וגלישת גלים.
לעיתים מופתחם פעילויות חדשות אשר הן הכלאות של פעילויות אחרות כגון Coasteering , גלישת קניונים, Fastpacking , ו-Plogging .
בערים רבות נוצרו לאורך השנים מתחמים מוגדרים המיועדים לפעילויות פנאי בחיק הטבע עבור האוכלוסייה הכללית.
מקומות אלו כוללים פארקים, מגרשי משחקים, מתקני ספורט אך גם אזורים עם גישה חופשית לים כגון חופי רחצה, או הטיילת.
פעילויות פנאי בחיק הטבע לפי הקשר
איתור פריטים באמצעות גלאי מתכות
פעילות מים הוא ערך חסר יחידות הנע בין 0 ל-1 המייצג את תכולת המים החופשיים במערכת כימית.
מים חופשיים מוגדרים כמים שאינם קשורים למולקולות אחרות הנמצאות בסביבה, וניתן להתייחס לערך זה כאל הלחות היחסית הנמצאת בסביבה.
במקרה של מוצרי מזון, אותם מים חופשיים זמינים להתפתחות חיידקים ולהשתתפות בתגובות כימיות ואנזימתיות.
פעילות מים היא אחד מן המדדים בהם ניתן להיעזר על מנת לקבוע את אופי קלקול המזון.
כמות המים החופשיים במוצר מזון כלשהו תלויה הן בסוג המזון - אם הוא מכיל רכיבים בעלי יכולת לקשור מים בצורה טובה או לא, והן בכמות המים שמוצר המזון מכיל.
לפעילות המים חשיבות גדולה בתחום בטיחות המזון ותהליכי ייצור.
באמצעות מדידה ובקרה של פעילות המים ניתן לחזות אילו מיקרואורגניזמים עשויים לקלקל את מוצר המזון, למזער תגובות השחמה אנזימטיות ותגובות של חמצון שומנים בלתי רצויות, להעריך את יציבות מוצר המזון ואת משך חיי המדף שלו.
בנוסף, באמצעות מדידת פעילות המים, מתאפשר שיפור איכותו של מוצר המזון על ידי הארכת פעילות אנזימטית רצויה, שיפור מרקם המזון, שיפור תנאי השינוע והאחסון המתאימים למוצר והארכת חיי המדף.
aw – פעילות מים במוצר המזון
P – לחץ אדי מים במוצר המזון
P0– לחץ אדי מים טהורים
יש לשים לב כי P ו- P0 נמדדים באותה הטמפרטורה
הקשר בין קצבי ריאקציה לבין פעילות מים
בגרף המקשר בין קצב ריאקציה יחסי לבין פעילות המים ניתן לראות כי חיידקים דורשים לגידולם פעילות מים גבוהה יותר בהשוואה לשמרים ועובשים.
חיידקים יכולים לגדול החל מערך פעילות מים 0.9 ואילו עובשים מתחילים להתפתח החל מערך פעילות מים של 0.7. ערך פעילות המים המתאים לצורך גידול שמרים במוצר המזון קטן במעט מ-0.9.
חמצון ליפידים (Lipids Oxidation) הוא תהליך לא רצוי העשוי לגרום לריחות לוואי, צבעים לא רצויים, פגיעה בחלבונים ובערכים התזונתיים של מוצר המזון.
התהליך מתרחש בקצב המהיר ביותר בערכי פעילות מים גבוהים מאוד, כאלו השואפים ל-1, ובערכי פעילות מים נמוכים מאוד השואפים לערך 0. חמצון הליפידים המינימלי מתרחש כאשר ערך פעילות המים הוא סביב 0.35.
פעילות אנזימטית עשויה להיות בעלת השפעה חיובית.
לדוגמה בעת יישון עלי תה תוך שימוש באנזימים ממשפחת "פולי פנול אוקסידאז" (PPO) יישון עלי התה נעשה בלחות מבוקרת ובכך משתנה ציבעו וטעמו של העלה.
השפעה שלילית על מוצר המזון (זירוז קלקול או ריקבון או השחמה אנזימטית).
פעילות זו מתגברת עם העלייה בפעילות המים והחל מפעילות מים של 0.7 ישנה עליה משמעותית בקצב הפעילות האנזימטית.
ריאקציית מייארד היא שרשרת תגובות כימיות המתחילות בתגובה בין חומצת אמינו לסוכר מחזר, ובמהלכה מתקבלים טעמים וריחות רצויים ברובם כדוגמת השחמת מוצרי מזון, קליית קפה ועוד.
חלק מתוצרי התגובה אינם רצויים ואלו ומקנים טעמי לוואי למוצר המזון.
התגובה דורשת ערך מינימלי של 0.2 על מנת להתרחש, סביב 0.6 היא תתרחש בקצב המהיר ביותר, ובערכי פעילות מים נמוכים במעט מ-0.8 היא תואט.
גרף מספר 1 – מציג את הקשר בין קצב ריאקציה יחסי לבין פעילות מים.
+מוצר מזוןטווח ערכי פעילות מיםמים מזוקקים1ירקות, בשר טרי, דגים טריים, חלב, פירות משומרים0.95-1.00סוגי גבינות מסוימים (צ'דר, גבינה שווייצרית), בשר מבושל0.91-0.95גבינות יבשות, מרגרינה0.87-0.91קמח, אורז, חלב מרוכז, תרכיזי מיצים0.80-0.87ריבות0.70-0.80אגוזים0.65-0.75דבש, פירות יבשים0.60-0.65פסטות, תבלינים0.50אבקת ביצים0.40עוגיות, קרקרים0.30אבקת חלב0.20
מדידת נקודת הקיפאון של מוצר המזון
שיטה המתאימה למוצרים בעלי ערכי פעילות מים הגדולים מ-0.8, השיטה מתבססת על כך כי ירידה בטמפרטורת הקיפאון של תמיסה נמצאת ביחס ישר לירידה בלחץ האדים מעל התמיסה, תוך השוואה למים טהורים.
הנחת רצועת נייר סינון טבולה בתמיסות מלח, מיובשת ומודבקת על מכסה צלוחית אטומה המכילה את מוצר המזון למשך מספר שעות.
השיטה מתבססת על העובדה כי מלח לא יתמוסס אלא אם רמת הלחות מסביבו תעלה לנקודה השווה לתכולת הלחות הרוויה של המלח.
הנחת מראה בתוך כלי אטום המכיל את דוגמת המזון.
בעזרת אמצעי לזיהוי עיבוי על גבי המראה, ערך פעילות המים נקבע על ידי קירור המראה עד להיווצרות טיפות אדי מים על גבי המראה ומדידת הטמפרטורה.
הטמפרטורה הנמדדת מכונה טמפרטורת נקודת הטל והיא נמצאת ביחס ישיר לערך פעילות המים.
לחלופין, ניתן למדוד את לחץ האדים בכלי במקום מדידת הטמפרטורה.
המכשיר המשמש לצורך מדידת פעילות המים במעבדה, תוך התבססות על נקודת הטל הוא – WAM (Water Activity Meter), מכשיר זה הוא מהיר ומדויק.
פעילי זכויות אדם באיראן , מוכר גם גם בשם סוכנות הידיעות שלו HRANA, הוא ארגון זכויות אדם לא-ממשלתי אמריקאי המוקדש לקידום ולהגנה על זכויות אדם באיראן.
הארגון הוקם בשנת 2006 בידי קיוואן רפיעי , גולה איראני שהיה אסיר מצפון במדינה.
מרשת קטנה של מתנדבים הפך הארגון לארגון ללא כוונת רווח רב-מחלקתי שמושבו בוושינגטון די.סי.
ובעל רשת המתנדבים הגדולה ביותר בתוך איראן מבין ארגוני זכויות האדם האיראניים.
שורשיו של HRA בינואר 2006, אז הכריז הפעיל קיוואן רפיעי באופן רשמי על הקמת "פעילי זכויות אדם באיראן".
זמן קצר לאחר מכן הצטרף סייד ג'מאל חוסייני, והקבוצה החדשה התמקדה באסירים פוליטיים ובאסירי מצפון, אף שלא היו לה מימון חיצוני או תשתית ארגונית.
בשנתיים הראשונות ארגן HRA ביקורי משפחות של אסירי מצפון וקורבנות המשטר, קמפיינים להעלאת מודעות ברחוב ופרסם חוברת חינוכית ראשונה, תוך מיצוב עצמו כארגון צעיר ושוויוני המחויב לאי-אפליה.
בין 2008 לתחילת 2010, שיפור זמני במרחב האזרחי אפשר ל-HRA לרשום ועדות ברחבי המדינה, להשיק את סוכנות החדשות הראשונה לזכויות אדם בשפה הפרסית – HRANA, ולהקים יותר משלושים בעלי תפקידים ציבוריים ועשרים וחמש ועדות מקצועיות.
פעילות הארגון כללה כינוסים ארציים בנושא "הזכות לחינוך" עבור סטודנטים בהאאיים, את המגזין החודשי Peace Mark, וקמפיין עולמי לעצירת הוצאתו להורג של המורה הכורדי פרזאד קמנגאר.
בשנת 2009 השיק HRA גם את מרכז המחקר והספרייה של HRA, הפועל כחברת-בת של HRANA ומשמש כספרייה הדיגיטלית של הארגון.
הבחירות לנשיאות איראן בשנת 2009, שהיו שנויות במחלוקת, הביאו לקריסת הארגון: ב-1 במרץ 2010 עצרו כוחות הביטחון של איראן לפחות ארבעים ושמונה מחברי HRA בפשיטות מתואמות, החרימו או הרסו נכסים דיגיטליים כמו אתרי אינרנט וכתובות אימייל, ושידרו "הודאות" בטלוויזיה.
עונשי המאסר שנגזרו בעקבות זאת עלו במצטבר על מאה שנות מאסר.
בעקבות פשיטות 2010, החברים ששרדו וחיו בגלות לאחר שנאלצו להימלט מאיראן, ארגנו מחדש את HRA כעמותה רשומה בארצות הברית לפי סעיף 501(c)(3).
הארגון המחודש הדגיש טכנולוגיה, מחקר מונחה-נתונים וסנגור בינלאומי.
הוא הצטרף לקואליציות עולמיות בולטות, בהן הקואליציה העולמית נגד עונש המוות , Civicus, הארגון העולמי נגד עינויים והקואליציה למען בית הדין הפלילי הבינלאומי.
הארגון הציג ראיות ותדרוכים בפני הפרלמנט האירופי, הקונגרס של ארצות הברית, הפרלמנט של קנדה, ועדת זכויות האדם של האו"ם, והעצרת הכללית של האו"ם.
בשנת 2010 ייסד הארגון את ועדת "העמוד הרביעי", יוזמה שנועדה לאפשר חילופי מידע חופשיים ופיתוח אינטרנט מאובטח וללא עלות, באמצעות מתן שירותים טכניים למשתמשים איראנים כגון רשתות VPN.
מאוחר יותר באותה שנה הושק גם מרכז הסטטיסטיקה והמסמכים – מאגר הנתונים המתעד דיווחים יומיים על אירועים לצורך ניתוח כמותי.